Maja Petrus
D Maja Petrus (* 1961) esch e Schwiizer Pfarreri. Si esch Co-Presidänti vom Pfarrkapitel vo de Reformierte Landeschile Aargau.

Läbe 
D Maja Petrus esch z Otmisinge ufgwachse und esch nach em Theologiestudium und em eijährig pfarramtlich Praktikum Pfarreri z Mandech (1993 bis 2002), z Frick (2002 bis 2012) und im bärnische Neuegg gsi. Sit em Oktober 2021 esch si Pfarreri in de Reformierte Chilegmein Rynech–Leimbech. 

Zäme mit de Kristin Lamprecht esch si bim Pfarrkapitel am 25. Oktober 2022 z Wettige zur Co-Presidänti vom Pfarrkapitel gwählt worde, so dass die beide Pfarrerinne gmeinsam d Nachfolg vom Matthijs van Zwieten de Blom aaträte hend.

Fuessnoote 

Schwiizer
Person (Kanton Aargau)
Pfarrer (reformiert)
Reformierte Theolog
Frau
Läbigi Person